b"\n_START_ARTICLE_\nMumia revine\n_START_SECTION_\nPrezentare\n_START_PARAGRAPH_\n\xc3\x8en Egiptul antic, Regele Scorpion \xc3\xae\xc8\x99i conduce armata \xc3\xaentr-o campanie de cucerire a \xc3\xaentregii lumi. \xc3\x8en 3067 \xc3\xae.Hr., la \xc8\x99apte ani dup\xc4\x83 ce a \xc3\xaenceput aceast\xc4\x83 campanie, Regele Scorpion este \xc3\xaenvins \xc3\xaen timpul asediului de la Teba \xc8\x99i armata sa ia drumul exilului prin de\xc8\x99ertul Ahm Shere. Oamenii lui mor de epuizare, singurul supravie\xc8\x9buitor fiind Regele Scorpion. Dup\xc4\x83 ce \xc3\xaei promite lui Anubis c\xc4\x83-i va da sufletul s\xc4\x83u \xc3\xaen schimbul puterii de a-\xc8\x99i \xc3\xaenvinge du\xc8\x99manii, este creat\xc4\x83 o oaza \xc3\xaen care s\xc4\x83 fie ascuns\xc4\x83 piramida Regelui Scorpion \xc8\x99i prime\xc8\x99te o legiune de r\xc4\x83zboinici \xc8\x99acali umanoizi ca imaginea lui Anubis pentru a se r\xc4\x83zbuna. Armata lui Anubis m\xc4\x83tur\xc4\x83 \xc3\xaentreg Egiptul, distrug\xc3\xa2nd totul \xc3\xaen calea sa, dar odat\xc4\x83 ce misiunea lor este terminat\xc4\x83 Anubis cere sufletul Regelui Scorpion \xc8\x99i armata sa \xc3\xaenapoi._NEWLINE_\xc3\x8en 1933, Rick \xc8\x99i Evelyn O'Connell cerceteaz\xc4\x83 o structur\xc4\x83 mortuar\xc4\x83 \xc3\xaen ruine din ora\xc8\x99ul antic egiptean Teba \xc3\xaempreun\xc4\x83 cu fiul lor, Alex. Ace\xc8\x99tia descoper\xc4\x83 br\xc4\x83\xc8\x9bara lui Anubis. La Londra, Alex pune br\xc4\x83\xc8\x9bara pe m\xc3\xa2n\xc4\x83 \xc8\x99i aceasta \xc3\xaei dezv\xc4\x83luie o viziune cu traseul c\xc4\x83tre oaza din de\xc8\x99ertul Ahm Shere. Alex are \xc8\x99apte zile pentru a ajunge \xc3\xaen piramida din oaz\xc4\x83, \xc3\xaen caz contrar br\xc4\x83\xc8\x9bara \xc3\xael va ucide \xc3\xaen momentul \xc3\xaen care razele soarelui vor str\xc4\x83luci deasupra piramidei Regelui Scorpion; totodat\xc4\x83 \xc3\xaen acel moment Regele Scorpion \xc8\x99i armata sa se vor trezi._NEWLINE_Evelyn este capturat\xc4\x83 de c\xc4\x83tre un cult egiptean care l-a re\xc3\xaenviat pe Imhotep; ace\xc8\x99tia doresc s\xc4\x83 foloseasc\xc4\x83 puterea lui Imhotep pentru a-l \xc3\xaenvinge pe Regele Scorpion, astfel ar prelua comanda armatei lui Anubis pentru a cuceri tot P\xc4\x83m\xc3\xa2ntul. Cultul, condus de Baltus Hafez, muzeograf la British Museum, mai cuprinde un r\xc4\x83zboinic pe nume Lock-Nah \xc8\x99i pe Meela Nais, re\xc3\xaencarnarea iubirii lui Imhotep, Anck-su-namun. Ceilal\xc8\x9bi membri ai familiei O'Connell \xc3\xaencep o misiune de salvare a Evelynei, fiind ajuta\xc8\x9bi de fratele acesteia, Jonathan \xc8\x99i de Medjai Ardeth Bay._NEWLINE_Dup\xc4\x83 ce descoper\xc4\x83 c\xc4\x83 br\xc4\x83\xc8\x9bara lipse\xc8\x99te, Baltus Hafez \xc3\xaencearc\xc4\x83 s-o sacrifice pe Evelyn, \xc3\xaens\xc4\x83 are loc o lupt\xc4\x83 \xc3\xaentre Rick \xc8\x99i Imhotep. Imhotep apoi cere ajutorul solda\xc8\x9bilor s\xc4\x83i mumifica\xc8\x9bi ca s\xc4\x83-i omoare. Dup\xc4\x83 ce o elibereaz\xc4\x83 pe Evelyn fug cu un autobuz londonez cu etaj. Dup\xc4\x83 ce scap\xc4\x83 de solda\xc8\x9bii mumifica\xc8\x9bi, Alex este r\xc4\x83pit \xc8\x99i ceilal\xc8\x9bi O'Connell str\xc4\x83bat tot Egiptul pentru a-l salva, fiind ajuta\xc8\x9bi de Izzy, un asociat de-al lui Rick \xc3\xaen aventurile sale din trecut. Izzy este pilot \xc8\x99i ajut\xc4\x83 grupul transport\xc3\xa2ndu-i cu un dirijabil._NEWLINE_Br\xc4\x83\xc8\x9bara \xc3\xaei arat\xc4\x83 lui Alex drumul spre Ahm Shere \xc8\x99i Imhotep se folose\xc8\x99te de aceste viziuni. \xc3\x8en fiecare loc \xc3\xaen care ajung, Alex las\xc4\x83 indicii pentru p\xc4\x83rin\xc8\x9bii s\xc4\x83i care-i urmeaz\xc4\x83 \xc3\xaen dirijabilul lui Izzy. Imhotep folose\xc8\x99te Cartea Mor\xc8\x9bilor pentru a-i da Meelei Nais sufletul lui Anck-su-namun dar, \xc3\xaen acela\xc8\x99i timp, Evelynei \xc3\xaei revin amintirile din via\xc8\x9ba ei anterioar\xc4\x83 ca Prin\xc8\x9besa Nefertiri, purt\xc4\x83toarea br\xc4\x83\xc8\x9barei \xc8\x99i fiica faraonului Seti I. Lock-Nah descoper\xc4\x83 c\xc4\x83 Alex a l\xc4\x83sat \xc3\xaen urma sa indicii, astfel \xc3\xaenc\xc3\xa2t Imhotep ridic\xc4\x83 un zid de ap\xc4\x83 care atac\xc4\x83 dirijabilul. Acesta se pr\xc4\x83bu\xc8\x99e\xc8\x99te \xc3\xaen jungla din Ahm Shere. Izzy r\xc4\x83m\xc3\xa2ne l\xc3\xa2ng\xc4\x83 dirijabil \xc3\xaen speran\xc8\x9ba c\xc4\x83 va reu\xc8\x99i s\xc4\x83-l repare. Familia O'Connell atac\xc4\x83 cultul dar ambele tabere sunt atacate de mumii-pigmei. Rick \xc3\xael salveaz\xc4\x83 pe Alex \xc3\xaen timp ce Ardeth Bay \xc3\xael ucide pe Lock-Nah. Ei scap\xc4\x83 de pigmei, care ucid majoritatea cultului, cu excep\xc8\x9bia lui Baltus. Imhotep \xc8\x99i Anck-su-namun scap\xc4\x83 nev\xc4\x83t\xc4\x83ma\xc8\x9bi din cauza puterilor lui Imhotep \xc8\x99i ale lui Anck-su-namun, aceasta fiind p\xc4\x83str\xc4\x83toarea C\xc4\x83r\xc8\x9bii Mor\xc8\x9bilor._NEWLINE_Este dezv\xc4\x83luit c\xc4\x83 sceptrul pe care Jonathan \xc3\xael poart\xc4\x83 se transform\xc4\x83 \xc3\xaentr-o suli\xc8\x9b\xc4\x83 care-l poate ucide pe Regele Scorpion. Oamenii lui Medjai aparent \xc3\xaenving armata lui Anubis \xc3\xaen ciuda pierderilor grele, dar apoi descoper\xc4\x83 c\xc4\x83 au \xc3\xaenvins doar avangarda, iar restul armatei lui Anubis \xc3\xaei atac\xc4\x83 \xc3\xaen continuare. Cu toate acestea, \xc3\xaenainte ca r\xc4\x83zboinicii Anubis s\xc4\x83-i loveasc\xc4\x83 pe oamenii lui Medjai, Rick reu\xc8\x99e\xc8\x99te s\xc4\x83-l ucid\xc4\x83 pe Regele Scorpion, astfel \xc3\xaenc\xc3\xa2t \xc8\x99i armata sa trece \xc3\xaenapoi \xc3\xaen lumea de dincolo. Moartea Regelui Scorpion rupe jur\xc4\x83m\xc3\xa2ntul cu Anubis, astfel \xc3\xaenc\xc3\xa2t oaza se pr\xc4\x83bu\xc8\x99e\xc8\x99te \xc3\xaen de\xc8\x99ertul \xc3\xaen care este aspirat\xc4\x83 al\xc4\x83turi de piramid\xc4\x83. Rick \xc8\x99i Imhotep at\xc3\xa2rn\xc4\x83 de marginea unei gropi care duce spre lumea de dincolo. Evelyn \xc3\xae\xc8\x99i risc\xc4\x83 via\xc8\x9ba pentru a-l salva pe Rick. Anck-su-namun refuz\xc4\x83 s\xc4\x83 fac\xc4\x83 acela\xc8\x99i lucru pentru Imhotep \xc8\x99i-l abandoneaz\xc4\x83. Cu inima fr\xc3\xa2nt\xc4\x83, Imhotep \xc3\xae\xc8\x99i d\xc4\x83 drumul \xc8\x99i cade spre lumea de dincolo, c\xc4\x83tre moartea sa. Anck-su-namun fuge din piramid\xc4\x83, dar \xc3\xae\xc8\x99i g\xc4\x83se\xc8\x99te sf\xc3\xa2r\xc8\x99itul \xc3\xaentr-o groap\xc4\x83 cu scorpioni._NEWLINE_Familia O'Connell ajunge \xc3\xaen v\xc3\xa2rful piramidei care este aspirat\xc4\x83 de de\xc8\x99ert. Izzy apare \xc3\xaens\xc4\x83 cu dirijabilul reparat \xc8\x99i-i salveaz\xc4\x83. Jonathan apuc\xc4\x83 diamantul din v\xc3\xa2rful piramidei. Ardeth Bay \xc3\xaei salut\xc4\x83 \xc3\xaen timp ce zboar\xc4\x83 pe deasupra sa."